Adobe Freehand
Adobe Freehand (varem kandnud ka nimesid Macromedia FreeHand ja Aldus FreeHand) oli vektorgraafika loomiseks ja töötlemiseks mõeldud levinud tarkvara, mille arendamine lõpetati 2003. aastal. Algne programm loodi ettevõttes Altsys Corporation 1988. aastal ning müüma hakkas seda Aldus Corporation, mis andis välja versioonid 1–4. 1994. aastal liideti Aldus Adobe Systemsiga ning kuna Adobel oli kasutusel juba Adobe Illustrator, läks FreeHand tagasi Altsys omandusse. Altsysi ostis ära Macromedia, mis valmistas seejärel FreeHandi versioonid 5–11 (FreeHand MX). 2005. aastal omandas Adobe Systems Macromedia koos nende tootevalikuga, kuhu kuulus ka FreeHand MX ning mis kuulub tänapäevani Adobe toodete hulka. Pärast 2003. aastat enam Freehandi arendamist ei jätkatud ning Freehandi koha võttis üle Adobe Illustrator. Rakenduse failide failinimelaiend on FH.